Ġurnalista Amerikana li taħdem għal Russia Today America, u li hija mħallsa mill-Gvern Russu, irriżenjat minn xogħolha waqt li kienet qiegħda taqra l-aħbarijiet. Dan bi protesta kontra l-politika li qiegħed jadotta l-Gvern Russu fl-Ukraina. Liz Wahl qalet lit-telespettaturi li “ma tistax taħdem għal stazzjon li huwa ffinanzjat mill-Gvern Russu u li jaħbi l-azzjonijiet ta’ Putin. Il-ġurnalista rrakkontat li hija neputija ta’ immigranti li ħarbu mill-Ungerija matul l-era Sovjetika. ‘Jien kburija li jien Amerikan u nemmen fit-tixrid tal-verità u għalhekk li fi tmiem din it-trasmissjoni se nkun qiegħda nirriżenja”, spjegat Wahl b’mod dirett.